b'\n_START_ARTICLE_\nTaula de Peutinger\n_START_SECTION_\nPol\xc3\xa8mica\n_START_PARAGRAPH_\nHi ha dubtes sobre si s\'hauria d\'anomenar mapa la taula de Peutinger, ja que no intenta representar les formes reals del terreny. Es creu que la taula es basa en "itineraris", o llistes de destinacions al llarg de les cal\xc3\xa7ades romanes. Els viatgers no tenien res tan sofisticat com un mapa, per\xc3\xb2 necessitaven saber el que tenien per davant en la cal\xc3\xa7ada que quedava. La taula de Peutinger representa aquestes cal\xc3\xa7ades com una s\xc3\xa8rie de l\xc3\xadnies paral\xc2\xb7leles al llarg de les quals s\'han marcat les destinacions. La forma de les p\xc3\xa0gines del pergam\xc3\xad explica la forma rectangular._NEWLINE_No obstant aix\xc3\xb2, una vaga semblan\xc3\xa7a amb la Terra de Ptolemeu d\xc3\xb3na arguments als que defensen que el desconegut autor procurava fer una representaci\xc3\xb3 m\xc3\xa9s o menys fidel de la Terra.'